﻿ LOCUIREA ÎN ROMÂNIA LOCUIREA ÎN ROMÂNIA. DREPTUL LA LOCUIRE ADRIAN-NICOLAE DAN Publicăm în continuare o serie de articole pe tema locuirii în România, care se bazează pe analiza rezultatelor unei cercetări efectuată în martie 2004 de un 1 , dar şi pe analize secundare de date macro. Deşi colectiv de specialişti de la ICCV sunt articole individuale, reprezentând, în principal, punctul de vedere al autorilor respectivelor articole, ele reflectă un efort colectiv, în special prin designul cercetării (metodologie şi instrumente), precum şi prin discuţiile pe marginea fiecărui subiect abordat şi prin feedbackul primit de fiecare autor de la ceilalţi membri ai echipei de cercetare. În articolul de faţă sunt abordate câteva concepte, dezvoltări teoretice şi accepţiuni cuprinse în documente internaţionale a ceea ce înseamnă dreptul la locuire, accesul la locuire adecvată, excluziune socială şi excluziunea de la locuire. De asemenea, este prezentată metodologia de cercetare, precum şi o sinteză a articolelor dedicate unor teme specifice privind locuirea. DREPTUL LA LOCUIRE, ACCESUL LA LOCUIRE ŞI EXCLUZIUNEA DE LA LOCUIRE – CÂTEVA REPERE TEORETICO-ANALITICE Locuirea ca un drept uman fundamental O serie de documente recente promovate de diferite organisme internaţionale (UN, UNECE, UNHCR, UN-HABITAT, Consiliul Europei etc.) subliniază faptul că dreptul la locuire este un instrument fundamental în promovarea şi transpunerea 1 Cercetarea s-a realizat cu sprijinul financiar al programului MEC-AMTRANS, în cadrul proiectului „Diagnoza locuirii: lipsa unei locuinţe şi locuirea în condiţii precare” (beneficiar CASPIS), desfăşurat în intervalul 2003–2004. Coordonatorul proiectului a fost ICCV având ca partener Institutul Naţional de Statistică – Centrul Naţional de Pregătire în Statistică, ce a furnizat date statistice din Recensământul Populaţiei şi Locuinţelor 2002, anchetele ABF şi ACOVI, precum şi BDL. Echipa de cercetători ICCV a fost formată din: Adrian Dan (coordonatorul proiectului)‚ Cristina Băjenaru, Monica Constantinescu, Mariana Dan, Dana Niţulescu, Marius Strâmbeanu, Bogdan Voicu, Mălina Voicu şi Ana Bălaşa (consultant). Echipa de cercetare INS-CNPS, care a sprijinit cercetătorii ICCV prin furnizarea datelor statistice macro necesare, a fost formată din: Andoria Ioniţă (coordonator), Doina Apostol, Maria Poenaru, Ion Florescu, Mihai Gheorghe, Ştefan Trică, Neculai Gârceag. Mulţumiri speciale doamnei Filofteia Panduru. CALITATEA VIEŢII, XVI, nr. 1–2, 2005, p. 3–20 ADRIAN-NICOLAE DAN 2 4 în practică a accesului la locuire (ca fenomen complex), însă nu se rezumă (doar) la simpla posesie a unei locuinţe (adecvată sau nu), ci cuprinde multe alte drepturi, cum ar fi dreptul de a nu fi discriminat (persoanele fără adăpost suferind o puternică discriminare şi marginalizare) şi, consecutiv, dreptul la tratament egal, precum şi dreptul la auto-determinare şi auto-realizare. Cei excluşi de la o locuire adecvată au, în fapt, aceleaşi nevoi de locuire de bază ca oricare alt individ: nu doar în sens de adăpost, ci, mai mult, în sens de acces la utilităţi şi servicii de bază – apă, condiţii igienico-sanitare, siguranţă în faţa evacuării forţate, siguranţa vecinătăţii – care să le asigure cel puţin un minimum de securitate şi demnitate ca fundamente şi premize ale integrării şi participării sociale normale. A opta pentru o viziune îngustă de percepere a acestor nevoi doar în termeni de nevoi fizice ar conduce la subestimarea importanţei simbolice a locuinţei/locuirii în viaţa de zi cu zi a indivizilor, – viaţa în comunitate, în societate – şi ar genera subminarea noţiunii fundamentale de demnitate umană, pe care se fundează întreaga filozofie a drepturilor omului, al căror rol este tocmai de a asigura precondiţiile necesare respectării acesteia. 2 De ce discutăm despre dreptul la locuire? Cel mai simplu răspuns la o asemenea întrebare poate fi oferit prin simpla 3 (income poverty) – constatare că 1,2 miliarde de oameni trăiesc în sărăcie financiară mai precis, aceştia dispun de mai puţin de 1 USD/zi (PPC). Însă, aşa cum subliniază documentul UN-HABITAT, dacă luăm în considerare şi alte forme de manifestare a sărăciei, numărul acestora devine cu mult mai mare. Mai precis, UN-HABITAT estimează că 1,1 miliarde persoane locuiesc în condiţii inadecvate doar în mediul urban, însă dacă luăm în calcul şi situaţia rurală, probabil că numărul lor se dublează. Dintre aceştia, cei mai săraci dintre săraci [housing poor] sunt cele aproximativ 100 milioane persoane fără adăpost. 4 , dreptul la locuire face parte din Aşa cum arătam într-un articol anterior legislaţia privind drepturile omului şi este stipulat în şase convenţii/tratate internaţionale ratificate şi de România (Dan, 2003). Aceste acorduri fiind semnate, şi aşa cum rezultă şi din articolul 11 din Constituţia din 1991 şi cea din 2003 (1) „Statul român se obligă să îndeplinească întocmai şi cu bună-credinţă obligaţiile ce-i revin din tratatele la care este parte”. (2) „Tratatele ratificate de Parlament, potrivit legii, fac parte din dreptul intern.” 2 Pentru o serie de dezvoltări pe această temă a se vedea şi Adrian Dan, Dreptul la locuire, în Luana Miruna Pop, (coord.), 2002, Dicţionar de Politici Sociale, Editura Expert, Bucureşti; Adrian Dan, Accesul la locuire în România astăzi, în Calitatea Vieţii, Nr. 3-4/ 2003. 3 United Nations Human Settlements Programme (UN-HABITAT) & Office Of The High Commissioner For Human Rights, Contributions to the Full and Progressive Realization of the Human Right to Adequate Housing, 31 May 2004. 4 A se vedea nota 2. 3 LOCUIREA ÎN ROMÂNIA. DREPTUL LA LOCUIRE 5 În Constituţia din 1991 şi cea din 2003 dreptul la locuire nu este formulat în mod explicit, dar este inclus difuz în articolul 43 (1991) şi respectiv 47 (2003) Nivelul de trai, care stipulează faptul că (1) „Statul este obligat să ia măsuri de dezvoltare economică şi de protecţie socială de natură să asigure cetăţenilor un nivel de trai decent”. În legislaţia românească, dreptul la o locuinţă este prevăzut relativ explicit în Legea Locuinţei 114/1996, precum şi în Legea pentru prevenirea şi combaterea marginalizării sociale 116/2002. „Accesul liber şi neîngrădit la locuinţă este un drept al fiecărui cetăţean”. […] „Realizarea locuinţelor constituie un obiectiv major, de interes naţional, pe termen lung, al administraţiei publice centrale şi locale.” În Legea privind Prevenirea şi Combaterea Marginalizării Sociale (116/2002) dreptul la locuire este stipulat relativ difuz. Încadrat fiind în sfera drepturilor fundamentale ale omului, rezultă că orice formă de negare a acestui drept (şi ne referim aici nu doar la neincluderea în legislaţia specifică a unor prevederi şi drepturi fundamentale, speciale, ci mai ales la neintervenţie prin nedezvoltarea de programe de eliminare a fenomenului persoanelor fără adăpost şi îmbunătăţire a condiţiilor de locuire a celor ce trăiesc în condiţii precare) aduce o atingere gravă acestora, ducând la marginalizare şi excluziune socială, la diminuarea drastică a capacităţii indivizilor respectivi de a se reinsera în circuitul social normal prin propriile forţe. Aşa cum se arată în literatura de specialitate (Preda, 2002a, Preda, 2002b, Zamfir E., 2004 – pe baza raportului Poverty 3 al UE), excluziunea socială poate fi definită în mod cuprinzător în termeni de eşec al integrării individului – datorat, în principal, unor cauze structurale, dar şi de natură individuală – într-unul dintre următoarele patru sisteme: ● sistemul democratic şi legal, care presupune integrare civică; ● piaţa muncii, care promovează integrarea economică; ● sistemul statului bunăstării, care promovează ceea ce poate fi numit integrare socială; 5 . ● sistemul familiei şi comunităţii care promovează integrarea interpersonală Dacă încercăm să exprimăm tipurile de excluziune sub forma unor cercuri, putem constata că, în situaţii extreme, unii indivizi/familii, uneori chiar întregi grupuri sociale, sunt excluşi din toate cele patru sfere. O asemenea situaţie extremă o consider a fi aceea a persoanelor fără adăpost. De asemenea, chiar dacă unii indivizi „au un acoperiş deasupra capului”, condiţiile lor de locuire sunt înalt inadecvate (în conformitate cu standardele naţionale, dar nu numai) şi, în consecinţă, ei sunt excluşi din mai mult de unul dintre aceste sisteme. Înainte de a argumenta aceste afirmaţii, se impun o serie de precizări cu privire la semnificaţia conceptului „locuire adecvată”. 5 Preda M., 2002a, 2002b, apud Berghman, 1996, Excluziunea socială în Europa: contextul politic şi cadrul analitic, în Graham Room (editor), 1996 – Measuring Poverty and Exclussion. ADRIAN-NICOLAE DAN 4 6 Figura nr. 1 Excluziunea socială din diferite sisteme şi modalităţi de intersectare Sistemul Sistemul statului democratic şi legal bunăstării Sistemul familiei Sistemul pieţei şi comunităţii muncii 6 Aşa cum se arată într-un document al Naţiunilor Unite, dreptul la locuire reuşeşte să devină mai evident şi mai uşor de înţeles dacă depăşim viziunea îngustă a faptului că acesta nu se referă doar la manifestarea fizică şi ocuparea unei structuri construite, denumită generic „locuinţă” (în sensul ei fizic de unitate de locuit), ci include, de asemenea, elemente procedurale, corectiv-intervenţioniste, relative la securitatea locuirii, precum şi alte aspecte non-materiale, care în multe privinţe sunt mult mai importante decât latura fizico-materială a deţinerii fizice a unei locuinţe şi gradul de adecvare al acesteia. Acelaşi document al UN încearcă să ofere o definiţie cât mai clară şi mai adecvată cu privire la dreptul la o locuire adecvată, care nu poate fi îngust definit drept doar „a avea un acoperiş deasupra capului”, sau înţeles doar în termeni de marfă/bun de folosinţă îndelungată (commodity). În acest sens, dreptul la locuire – şi, consecutiv, locuire adecvată – se referă la următoarele elemente: 7 . Toate persoanele trebuie să aibă un 1. Securitatea proprietăţii/ocupării anumit grad de securitate a ocupării, care garantează protecţia legală împotriva evacuării forţate, hărţuire şi alte ameninţări. 6 General Comment No. 4, adoptat de Comitet la cea de a şasea sesiune (1991). Conţinut în documentul E/1992/23. Prin aceste Comentarii Generale, Comitetul oferă îndrumări guvernelor asupra conţinutului drepturilor specifice, obligaţii de stat în vederea implementării lor şi posibilelor violări ale lor. 7 În original în limba engleză termenul este tenure – care se referă la întreaga gamă a titlurilor legale de ocupare a unei locuinţe, de la proprietate personală, la chirie (stat/particular), locuit la prieteni/împreună cu părinţii etc. 5 LOCUIREA ÎN ROMÂNIA. DREPTUL LA LOCUIRE 7 2. Accesul la servicii/existenţa lor (utilităţi publice). O locuinţă adecvată trebuie să fie dotată cu anumite facilităţi/echipamente esenţiale pentru asigurarea sănătăţii, securităţii fizice, a confortului fizic şi psihic şi pentru prepararea hranei. 3. Locuinţa trebuie să fie locuibilă (habitability), protejându-i pe cei care o ocupă şi furnizându-le un spaţiu adecvat, posibilitatea de a se încălzi atunci când este nevoie, un mediu în care sănătatea nu este negativ afectată şi de a desfăşura o serie de activităţi specifice definite inclusiv prin îndeplinirea funcţiilor specifice familiei. 4. Accesibilitate (accesibility) – se referă, în mod special, la „grupurile dezavantajate”, care trebuie să aibă acces total şi durabil la resurse adecvate de locuire. Locuirea adecvată trebuie să fie accesibilă tuturor, fiind un drept ce ţine inclusiv de principiul „cetăţeniei sociale”. 5. Permisibilitate (affordability) – dreptul la o locuire adecvată solicită ca o serie de costuri asociate cu locuirea să fie la un asemenea nivel încât obţinerea şi satisfacţia faţă de alte bunuri de bază corelate (servicii/utilităţi) să nu fie ameninţată sau compromisă. 6. Poziţionarea/locaţia (location) – locuinţa trebuie să fie suficient de aproape de locul de muncă (desigur, ţinând cont de o serie de opţiuni personale şi alte contingenţe), precum şi de servicii medico-sociale, educaţie, îngrijirea şi supravegherea copiilor şi alte facilităţi de natură economico-socială, atât în urban cât şi în rural. 7. Adecvare culturală – locuinţa trebuie să reflecte mediul cultural al persoanei care o ocupă şi să permită (enable) exprimarea identităţii culturale. Determinanţi generali ai excluziunii de la locuire în România 8 În contextul analizei de faţă, pentru o înţelegere mai bună a legăturilor cauzale şi a discrepanţelor dintre dreptul la locuire – formal inclus într-o serie de reglementări – şi realitatea de facto (o serie de grupuri sociale/familii/indivizi sunt excluşi), este necesară o sumarizare a celor mai importanţi factori care au dus la creşterea amplorii excluziunii de la locuire. Nu îi voi dezvolta pe larg aici, deoarece acest lucru l-am realizat într-un articol anterior (Dan, 2003). 1. Factorii sociodemografici – dintre care mai importanţi sunt creşterea în volum a populaţiei şi creşterea speranţei de viaţă, care au generat presiuni asupra sistemului. 2. Schimbările socioeconomice. Criza economică atât a regimului socialist cât şi a tranziţiei a afectat, pe de o parte, capacitatea statului/agenţilor economici de a construi în ritmul cererii, iar pe de altă parte, capacitatea economică a indivizilor de a-şi soluţiona prin propriile mijloace problemele locative. 3. Deficienţe în furnizarea şi distribuirea bunăstării. Starea de dezorganizare socială începută în deceniul IX s-a accentuat în perioada de tranziţie, cu accente 8 Mă refer inclusiv la celelalte articole din acest număr al revistei, scrise pe tema locuirii de către colegii mei. ADRIAN-NICOLAE DAN 6 8 dezastruoase în planul furnizării locuirii, generând o dependenţă specifică: nevoia unui ajutor vital din partea statului pentru grupurile în situaţie de risc (cvasi- dependenţă) şi criza statului de a imagina şi dezvolta programe şi soluţii coerente şi eficiente. Această situaţie a dus, practic, la abandonarea grupurilor înalt vulnerabile. 4. Grupurile tradiţional vulnerabile: tinerii şi toţi cei cu nevoi individuale speciale, familiile monoparentale şi cele numeroase, tinerii care părăsesc instituţiile publice de ocrotire la împlinirea vârstei de 18 ani, copiii străzii, şomerii şi alte categorii cu venituri mici, romii. Cei care se confruntă cu probleme locative substanţiale sunt expuşi hazardului environmental (Dan, 2003) şi sunt înalt dependenţi de programele autorităţilor publice, care, în multe situaţii, nu au resursele necesare corectării/îmbunătăţirii situaţiei acestora, însă în multe situaţii putem vorbi de o lipsă de voinţă politică în dezvoltarea unor asemenea programe. Pe acesta l-aş denumi „hazard politic” ce duce la adâncirea excluziunii de la locuire şi, în multe cazuri, la ireversibilitatea acestui proces şi pierderea pentru societate a unor indivizi – îndeosebi persoanele fără adăpost. Scurtă analiză a formelor de excluziune socială Revenind la schema excluziunii sociale prezentate anterior (vezi figura nr. 1) putem arăta şi argumenta că, într-o măsură mai mare sau mai mică, în funcţie de dimensiunea inadecvării locuirii individuale, persoanele/familiile care se confruntă cu probleme de locuire sunt excluse cel puţin dintr-unul dintre sisteme, forma extremă – cea a persoanelor fără adăpost – fiind aceea a excluderii din toate cele patru sisteme. Într-o mare varietate de situaţii, cei care locuiesc în condiţii precare suferă o anumită discriminare şi marginalizare din partea membrilor mai înstăriţi ai comunităţii. Integrarea lor în comunitate – mai ales din punctul de vedere al participării la viaţa socială, la exprimarea punctelor de vedere, la formularea soluţiilor şi luarea/influenţarea deciziilor – rămâne doar una parţială. În aceste situaţii, locuirea este foarte strâns legată de sărăcie, însă nu toţi săracii locuiesc în condiţii precare (sau există grade de precaritate), ceea ce face ca aceştia din urmă să fie etichetaţi, uneori, de comunitate ca fiind „mai puţin gospodari”. Totuşi, pe această coordonată, nu putem vorbi doar de factori individuali (blamarea victimei) explicativi ai precarităţii locuirii, ci şi de o serie de factori/determinanţi non- individuali, de natură structurală, care duc în final la excluziunea din sistemul familiei şi comunităţii, incluziunea şi integrarea interpersonală fiind grav periclitate. Excluziunea din sistemul statului bunăstării poate fi generată accidental – funcţionarea imperfectă a mecanismelor sistemului de protecţie socială – sau „programatic”: aşa cum arată I. Mărginean (1993) [politica socială] „include atât ceea ce fac autorităţile, cât şi ceea ce nu fac [subl. ns.] (fie că se abţin, fie că ignoră) într-un anumit domeniu al vieţii sociale”. În anumite situaţii – să luăm exemplul ajutorului de încălzire – excluziunea se poate produce din cauza sistemului birocratic, din cauza raportului cost/beneficiu dintre efortul de aplicare 7 LOCUIREA ÎN ROMÂNIA. DREPTUL LA LOCUIRE 9 şi câştigul final realizat, stigmatizare şi etichetare socială (şi renunţare voluntară la un asemenea beneficiu) sau lipsă de informare (indisponibilitatea informaţiilor sau lipsă de interes/preocupare a individului), precum şi alte potenţiale motive. În alte situaţii – şi o să ne referim la politici de locuire în sfera locuinţelor sociale – statul, practic, ignoră segmentul celor în nevoie, acţionând, am putea spune, ca un stat cu o doctrină „ultra-liberală”, lăsând satisfacerea nevoii doar la relaţia directă individ– piaţă. Astfel, dimensiunea pur socială a incluziunii tinde să fie puternic rezidualizată şi nesprijinită prin mecanisme instituţional-publice, încălcându-se flagrant drepturile derivate din principiul cetăţeniei sociale. Deşi este mai puţin evidentă relaţia dintre locuirea precară şi excluziunea din sistemul pieţei muncii, în sensul că excluziunea de pe piaţa muncii poate duce la excluziune de la locuire, prin lipsa resurselor necesare asigurării locuirii – într-o serie de situaţii excluziunea (extremă) de la locuire poate duce la o inversiune cauzală. Dacă luăm cazul celor care-şi pierd locuinţa – datorită exproprierii, evacuării, înşelăciunii, separării familiale, dezastre naturale etc. – în multe situaţii această stare de criză şi risc maxim este asociată cu pierderea slujbei. Odată cumulaţi, aceşti doi factori, riscul de excluziune cronică/de durată din sistemul pieţei munci se agravează exponenţial şi consecutiv, şansele de integrare economică a individului scad dramatic. În fine, excluziunea din sistemul democratic şi legal este legată, mai degrabă, de o serie de abuzuri (accidentale/reziduale sau sistematice) ale instituţiilor statului în cazurile de reglementare a drepturilor celor expropriaţi, de exemplu. În România, perioada de mijloc a anilor ’90 când cadrul legislativ, coerenţa instituţională şi controlul au suferit un grav deficit de organizare, a dus la o serie de abuzuri sub forma evacuărilor şi exproprierilor, realizându-se grave acte de injustiţie. Opţiunea rapidă de rezolvare a unui caz prin evacuarea/exproprierea proprietarului/chiriaşului a fost, în cele mai multe cazuri, în beneficiul unei mici clientele, însă, în cvasi-majoritatea situaţiilor, statul nu a oferit o alternativă de locuire, ceea ce a făcut ca numărul persoanelor fără adăpost să sporească considerabil în mediul urban. În lipsa aplicării în sistemul judiciar a aceleiaşi unităţi de măsură pentru toţi „egalii” (aşa cum defineşte Constituţia orice individ), integrarea civică „a celor fără voce” rămâne o utopie. În urma unei asemenea analize sintetice a formelor de excluziune socială, putem afirma cu tărie că persoanele fără adăpost sunt excluse din toate cele patru sisteme, fiind o formă extremă de excluziune socială, probabil comparabilă doar cu a persoanelor fără acte de identitate şi poate chiar cu a persoanelor cu HIV/SIDA. DIAGNOZA LOCUIRII ÎN ROMÂNIA În cele ce urmează, va fi descrisă metodologia cercetării şi va fi făcută o scurtă prezentare a celorlalte cinci studii/articole. Articolul scris de Mălina Voicu şi Bogdan Voicu Accesul la utilităţi publice în România realizează o analiză şi o descriere în termeni cantitativi (utilizând însă ADRIAN-NICOLAE DAN 8 10 9 şi exemplificări din studiile calitative), prin analize primare şi secundare de date, a accesului populaţiei la diferitele utilităţi publice (apă, canalizare, electricitate etc.), precum şi gradul de echipare a locuinţelor (baie, bucătărie, WC etc.) – pe ansamblu, pe medii rezidenţiale, pe regiuni de dezvoltare, pe regiuni istorice, pe categorii de mărime a oraşelor etc. Concluzia la care ajung autorii este că, deşi România se străduieşte să atingă standardele moderne din punct de vedere locativ, multe locuinţe urbane încă mai duc lipsa unor utilităţi esenţiale, precum apa curentă şi încălzirea constantă, în timp ce mediul rural se confruntă cu mari probleme generate de deficitul de infrastructură, lipsă de investiţii şi sărăcie. Articolul Despre precaritatea locuirii urbane în România scris de Bogdan Voicu încearcă să realizeze un model al precarităţii locuirii, prin definirea unor categorii de precaritate pe baza unor indicatori îndelung analizaţi de către membrii echipei de cercetare. Care sunt caracteristicile definitorii ale locuirii precare şi cine sunt cei care locuiesc în aceste condiţii? Pe baza unei analize statistice de tip cluster, Bogdan Voicu ajunge la concluzia că 11% dintre gospodăriile populaţiei urbane pot fi considerate a fi „total precare”, în timp ce alte 36% locuiesc în condiţii precare de o intensitate ceva mai redusă. Articolul Zone precare de locuire în spaţiul urban elaborat de Monica Constantinescu, Dana Niţulescu şi Cristina Băjenaru abordează locuirea şi condiţiile precare de locuire din zonele defavorizate incluse în cercetarea calitativă (6 oraşe) din perspectiva actorilor instituţionali, pe de o parte şi din perspectiva „precarilor”, pe de altă parte. De asemenea, sunt subliniate şi analizate o serie de caracteristici ale zonelor de locuire precară (diferenţiat pe „zone de case” şi „zone de blocuri”, din perspectiva locuinţei propriu-zise, a accesului la utilităţi publice şi a calităţii vecinătăţii), fiind realizată şi o încercare de a identifica în ce măsură există zone de locuire diferenţiate calitativ la nivelul oraşelor. Concluziile ce pot fi extrapolate în urma studierii celor şase oraşe conduc la constatare faptului că, în multe situaţii, spaţiul urban pare, în general, puţin segmentat în zone rezidenţiale cu un profil distinct, doar două tipuri având vizibilitate socială ridicată şi consistenţă: zonele rezidenţiale bogate şi zonele de concentrare a sărăciei. Dacă primul tip de zonă nu este o prezenţa constantă (există oraşe care nu au o zonă clar conturată de concentrare a populaţiei cu venituri ridicate), în schimb zone cu condiţii de locuit precare (zone de sărăcie) sunt înregistrate la nivelul fiecărui oraş. Monica Constantinescu şi Mariana Dan descriu în articolul lor Locuinţele sociale în România – o analiză de ansamblu starea de fapt a locuinţelor sociale, bazându-se pe datele obţinute din cercetarea cantitativă la nivel urban realizată de ICCV în martie 2004 şi completând informaţiile cu alte date statistice furnizate de INS. Articolul nu se doreşte a fi o radiografie extinsă a acestui subiect, ci porneşte de la o întrebare simplă: ce se întâmplă cu cei care au nevoie de o locuinţă şi, dintr-un motiv sau altul, nu posedă resursele necesare pentru a-şi asigura una. 9 Datele provin din Recensământul Populaţiei şi Locuinţelor 2002, anchetele ABF şi ACOVI produse de INS. 9 LOCUIREA ÎN ROMÂNIA. DREPTUL LA LOCUIRE 11 Înainte de a răspunde la această întrebare, autoarele trec în revistă ce se înţelege prin locuinţă socială, în conformitate cu Legea Locuinţei 114/1996 şi alte acte normative. Concluzia la care se ajunge este că slaba alocare a resurselor financiare către construcţia de locuinţe din fonduri publice, costul ridicat al locuinţelor (care trebuie să respecte normele minimale specificate de lege) corelate cu neprecizarea nici unei soluţii sau recomandări de utilizare a clădirilor deja existente la nivel local au condus, în timp, la o situaţie care face, practic, imposibilă aplicarea măsurii într-un număr ridicat de localităţi urbane, prin inexistenţa unui stoc de locuinţe sociale. În fine, ultimul articol din această serie Persoanele fără adăpost din România – o estimarea a numărului acestora elaborat de Adrian Dan şi Mariana Dan încearcă să estimeze numărul de persoane fără adăpost la nivel naţional. Persoanele fără adăpost sunt identificate în acest studiu ca fiind cele „fără un acoperiş deasupra capului” (roofless). Aşa cum afirmă autorii, până acum nu au fost realizate evaluări sistematice şi de o acurateţe înaltă, avansându-se tot felul de cifre, fără a avea un suport ştiinţific metodologic. Estimarea are la bază datele furnizate de autorităţile locale urbane (obţinute în urma cercetării cantitative desfăşurată de ICCV) şi este complementată de alte date/estimări făcute la nivel judeţean de către Comisiile Judeţene Anti-sărăcie cam în aceeaşi perioadă. Pentru compensarea datelor lipsă (au existat oraşe care nu au cooperat în completarea chestionarului) a fost elaborată o metodologie de analiză combinată: empirică şi analiză de tip cluster. Concluzia la care ajung autorii este că numărul de persoane fără adăpost, deşi nu este foarte mare (un maximum de cca 14 000), în comparaţie cu alte ţări europene, este îngrijorător prin lipsa de programe de sprijin a acestora şi prin faptul că se întrevede o creştere a numărului acestora în viitorul apropiat, dacă nu se intervine urgent. Trebuie subliniat faptul că datele culese nu au fost în întregime exploatate în articolele de faţă, autorii intenţionând să dezvolte aceste articole şi să adauge dimensiuni noi, într-un studiu omogen proiectat a fi publicat sub forma unei cărţi în decursul anului 2005. Cercetarea de teren – scurtă trecere în revistă Cercetarea de teren propriu zisă a fost realizată în intervalul 10 februarie – 20 martie 2004 şi a cuprins două faze: a) cercetarea de tip cantitativ pe bază de chestionar adresat tuturor consiliilor locale din mediul urban din România; b) cercetarea de tip calitativ, realizată în două judeţe din care au fost selectate 6 oraşe, câte 3 din fiecare judeţ. Cercetarea cantitativă – metodologia cercetării şi instrumentul cercetării Deşi INS-CNPS a furnizat o cantitate mare de informaţii care a permis realizarea unei diagnoze globale a condiţiilor de locuire în România, echipa de cercetare a constatat că o serie de domenii specifice (necesare identificării ADRIAN-NICOLAE DAN 10 12 condiţiilor precare de locuire, dar şi a unor eventuale măsuri de ameliorare a lor sau a situaţiei grupurilor defavorizate) sunt neacoperite de date, fie în întregime (cum a fost situaţia persoanelor fără adăpost), fie parţial (locuinţe sociale, adăposturi pentru homeless etc.). Drept urmare, s-a făcut o analiză detaliată a necesarului, categoriilor şi a posibilităţii de obţinere a informaţiilor necesare unei diagnoze cât mai ample a precarităţii locuirii. Astfel, au fost identificate următoarele teme majore: – numărul de persoane fără adăpost; – numărul de persoane evacuate în ultimii trei ani, datorită neplăţii cheltuielilor de întreţinere sau retrocedării (casă naţionalizată) şi ce s-a întâmplat cu aceste familii; – numărul actual de locuinţe sociale aflate în administrarea Primăriei; – numărul de cereri de locuinţe sociale înregistrate din 1990 până în prezent şi câte au fost soluţionate până în prezent; – numărul de gospodării care beneficiază de ajutor de încălzire; – numărul de gospodării cu datorii la întreţinere pe mai mult de 3 luni; – dacă sistemul de furnizare a căldurii în sistem centralizat şi a apei calde din oraş mai funcţionează; – numărul solicitărilor şi al locuinţelor debranşate de la sistemul centralizat de furnizare a căldurii pe motive economice; – numărul de locuinţe supuse riscului inundaţiilor, alunecări de teren etc.; – situaţia adăposturilor pentru homeless în oraş. Concluzia la care s-a ajuns (determinată, între altele şi de resursele umane, financiare şi de timp alocabile cercetării) a fost aceea de a aborda doar autorităţile din mediul urban, plecând de la o serie de supoziţii, dar şi stări de fapt: cvasi- majoritatea locuinţelor sociale le regăsim în mediul urban; cererea de locuinţe sociale este sensibil mai mare în urban decât în rural (aici înregistrându-se, mai degrabă, cerere de terenuri); evacuarea familiilor este cvasi-predominată în mediul urban; debranşările sunt prezente în mediul urban, unde avem sisteme centralizate de furnizare a căldurii şi a apei calde; datoriile la întreţinere le regăsim la familiile ce locuiesc în apartamente la bloc – specifice spaţiului urban. Mai curajoasă a fost supoziţia că cvasi-majoritatea persoanelor fără adăpost se regăsesc în mediul urban, acest fenomen fiind relativ neglijabil în rural sau persoanele fără adăpost din rural au tendinţa de a merge în mediul urban, unde oportunităţile de a găsi/improviza un adăpost şi de a găsi de lucru pentru un trai de azi-pe-mâine sunt, teoretic, mai mari. Pe baza acestor supoziţii şi concluzii am considerat utilă elaborarea unui chestionar (prezentat în anexa 1) conţinând cca 20 itemi/întrebări şi care a 10 fost aplicat autorităţilor locale/primăriilor din cele 268 de oraşe , conform 10 Populaţia totală a celor 268 de oraşe era în martie 2002 de 11 457 139 locuitori (aşa cum a rezultat din adunarea populaţiei fiecărui oraş, pe baza unui fişier de date detaliate/defalcate, de provenienţă INS). Pe de altă parte, în alt document INS „Recensământ 2002 – Analiza datelor preliminare”, populaţia totală apare ca fiind de 11.436.736. În analizele ulterioare am operat cu prima cifră, considerând diferenţă relativ neglijabilă. 11 LOCUIREA ÎN ROMÂNIA. DREPTUL LA LOCUIRE 13 Recensământului din 2002, la care s-au adăugat alte 13 oraşe nou înfiinţate în anul 2003–2004, astfel că, în total, 281 de oraşe au primit chestionarul spre completare. Chestionarul a trebuit să fie foarte scurt şi concis, deoarece, drept urmare a 11 resurselor limitate, urma să fie transmis autorităţilor locale spre auto-completare, urmând ca acestea să-l returneze completat. De asemenea, unul dintre obiectivele acestui studiu a fost şi identificarea tuturor adăposturilor (în limita posibilului) şi al furnizorilor de servicii pentru persoanele fără adăpost, pentru a organiza, în viitorul apropiat, o cercetare exclusivă pe grupul persoanelor fără adăpost. Cercetările cu chestionar auto-aplicat au o rată de returnare destul de redusă – acesta fiind şi principalul risc al cercetării cantitative. Dintre cele 281 de oraşe au completat chestionarul doar 226 de Consilii Locale (81,4% din total), restul necooperând în acest sens, în ciuda tuturor eforturilor făcute de echipa de cercetare. Din păcate pentru câteva judeţe nu avem nici o informaţie cu privire la aspectele cercetate, nici unul dintre oraşele din judeţele Satu Mare, Harghita, Dolj şi Hunedoara nereturnând chestionarele completate. Situaţia oraşelor care nu au trimis informaţiile cerute este prezentată în articolul privind persoanele fără adăpost (tabelul nr. 1). Acolo unde a fost posibil, informaţiile au fost completate/extrapolate prin analiză cluster. Deşi, pe ansamblu, putem afirma că acurateţea datelor este mare, în anumite situaţii s-au înregistrat răspunsuri neconcludente/divergente şi non- răspunsuri care au împiedicat realizarea unor analize mai fine. Cercetarea calitativă – metodologia cercetării şi instrumentul cercetării Cercetarea calitativă a pornit de la nevoia identificării şi analizării profunde a unor zone de locuire precară, de a încerca explicarea modului în care s-a ajuns la asemenea situaţie, condiţii istoric obiective relevate de către actorii instituţionali pe de o parte, şi de „precari”, pe de altă parte. Principalele criterii de selecţie a localităţilor în care au fost realizate studiile de caz s-au referit la următoarele aspecte: 1. Localităţi urbane de dimensiuni diferite: oraşe mari (peste 150 000 locuitori), medii (50 000–150 000 locuitori) şi mici (sub 50 000 locuitori). 2. Localităţile vor fi grupate, pe cât posibil, în maximum două judeţe, astfel încât să fie posibilă comparaţia între localităţi de dimensiuni diferite, ţinând sub control influenţa nivelului de dezvoltare al judeţului. 3. Judeţele selectate să acopere cel puţin două niveluri de dezvoltare: unul dintre judeţele selectate să fie peste media naţională; al doilea judeţ selectat să se afle în ultimele zece judeţe, din punctul de vedere al dezvoltării socioeconomice. 4. Cel puţin două dintre localităţile selectate să prezinte probleme privind accesul la utilităţi publice (în special debranşări masive). 11 Chestionarul a fost trimis tuturor autorităţilor locale din mediul urban cu sprijinul CASPIS. Ţinem să mulţumim pe această cale tuturor colegilor din Secretariatul CASPIS şi în special D-nei Amalia Vîrdol. ADRIAN-NICOLAE DAN 12 14 5. Cel puţin o localitate să se confrunte cu fenomenul oamenilor fără adăpost, trăind pe stradă, în gară, în sistemul de canalizare etc. Au mai fost luate în considerare şi alte două criterii/limitări: a) resursele disponibile (financiare şi de timp necesare desfăşurării cercetării) şi, consecutiv, b) decizia ca selecţia să fie realizată (şi) în aşa fel încât echipa de cercetare să deţină cunoştinţe prealabile despre situaţia locuirii, atât în localităţile respective, cât şi la nivelul judeţului. Principalele două judeţe candidate au fost Prahova şi Teleorman. Prahova este un judeţ relativ bine dezvoltat în raport cu restul judeţelor ţării, iar Teleorman se numără printre cele mai sărace zece judeţe. Prahova este cel mai urbanizat judeţ, în timp ce Teleorman, predominant rural, are totuşi un număr de cinci localităţi urbane. Detalii despre localităţile urbane din cele două judeţe sunt cuprinse în tabelul nr. 1. Tabelul nr. 1 Indicatori sociodemografici în localităţile urbane, în judeţele Prahova şi Teleorman Nr. persoane Nr. care gospodăriilor Nr. Nr. Situaţia judeţ Localitate Selecţie alcătuiesc din unităţi locuitori gospodării debranşărilor gospodăriile locuite din instituţionale necesitate Ploieşti 228 485 84 545 3 967 20 10% 9 Câmpina 37 091 13 445 1 667 37 9 Băicoi 19 728 6 340 251 2 Breaza 17 709 5 679 490 6 Mizil 15 721 4 882 34 1 Comarnic 13 372 4 131 11 Vălenii de 13 065 4 222 231 Munte Sinaia 12 388 4 779 137 33 Prahova Boldeşti- 11 217 3 572 268 5 Scăeni 10 821 3 391 1 055 1 Urlaţi 9 Buşteni 10 271 3 648 103 8 Plopeni 9 501 3 311 110 Slănic 7 110 2 628 2 Azuga 5 209 1 813 4 27 50 090 17 272 501 9 Alexandria 9 Roşiori de 9 31 385 10 240 488 5 Vede Turnu 29 936 10 496 251 Măgurele Teleorman Videle 11 744 3 678 271 8 15 539 4 879 Zimnicea 9 Surse: INSSE; Ministerul Afacerilor şi Internelor (MAI) (Ev. Z., 5 sept. 2003, p. 7) 13 LOCUIREA ÎN ROMÂNIA. DREPTUL LA LOCUIRE 15 În cadrul fiecărui judeţ au fost selectate trei localităţi urbane, relativ similare din punct de vedere al mărimii/volumului populaţional, pe criteriul oraş mare, mijlociu şi mic: oraş mic: Zimnicea – TR şi Urlaţi – PH; oraş mijlociu: Roşiori de Vede – TR şi Câmpina – PH; în ceea ce priveşte oraşul mare a existat o relativă incompatibilitate deoarece Alexandria – TR este de două ori mai mic decât Ploieşti – PH. Obiectivele specifice au vizat: a) Validarea, ilustrarea şi detalierea rezultatelor obţinute în urma prelucrării 12 . datelor secundare rezultate din anchetele INS Constituirea instrumentelor de lucru pentru atingerea obiectivelor specifice a ţinut seama, în primul rând, de categoriile sociale defavorizate, etichetate drept „excluse” în planul locuirii, acestea constituind, de altfel, ţinta analizelor de ordin calitativ şi care au vizat (şi) exemplificarea cu date empirice (de teren) a punctelor de referinţă presupuse de aplicarea metodologiei cantitative (analiza secundară de date), raportate la toate nivelurile considerate de culegere şi analiză a informaţiei: – persoane fără adăpost, familiile străzii; – familii sărace din mahalale urbane (în funcţie de dimensiunile şi carac- teristicile socioeconomice şi de dezvoltare ale localităţilor alese pentru cercetarea de teren); – persoane ce ocupă în mod abuziv o locuinţă sau persoane care şi-au construit în mod ilegal imobile (îndeosebi cazurile de ocupare abuzivă a unor terenuri); – persoane care domiciliază la rude, prieteni, cunoscuţi şi care, de obicei, se află într-un proces permanent de „migrare” sau locuire „tranzitorie/circumstanţială”. b) Diagnoza locuirii la nivel de localitate, cu accent pe condiţiile precare de locuire şi situaţiile de lipsă a locuinţei. Obiectivul principal al studiilor de caz a fost obţinerea unei diagnoze cât mai complete a locuirii, la momentul respectiv, la nivelul respectiv al unităţii de analiză, cu o atenţie specială asupra situaţiilor de lipsă a locuinţei şi condiţiilor precare de locuire. Studiile calitative au încercat evidenţierea cauzelor/factorilor specifici care au condus către o anume situaţie de locuire, insistând asupra factorilor structurali, dar şi individuali care au influenţat precarizarea locuirii, în cazul unor categorii de populaţie şi apariţia situaţiilor de lipsă a locuinţei. În vederea obţinerii unei imagini cât mai complete a locuirii în localitatea respectivă şi a înţelegerii mecanismelor specifice care au condus către această situaţie, au fost introduse în analiză trei niveluri distincte de culegere şi analiză a informaţiei: – nivelul localităţii, ca întreg; – nivelul zonelor/ vecinătăţilor de locuire; – nivelul gospodăriei/ familiei. 12 ABF, ACOVI şi Recensământul Populaţiei din 2002, urmărindu-se şi aspecte comparative privind evoluţia unor indicatori între cele două recensăminte realizate. ADRIAN-NICOLAE DAN 14 16 S-a urmărit, de asemenea, din perspectivă dinamică (temporală), realizarea unei istorii urbane, cu accent pe evenimentele care au condus către precarizarea locuirii în cazul unor categorii de populaţie/zone de locuire. În cadrul fiecărei localităţi urbane s-a încercat surprinderea diferenţelor între diferite zone, din punctul de vedere al locuirii (în special, din punctul de vedere al condiţiilor de locuire şi accesului la utilităţi). O supoziţie importantă a fost aceea că zonarea va permite evidenţierea de zone cu profiluri distincte din punctul de vedere al locuirii, facilitând identificarea concentrărilor de populaţie care locuieşte în condiţii precare. La nivelul vecinătăţii urbane alese pentru aprofundare, s-au urmărit: • aspecte legate de accesul la servicii şi calitatea vecinătăţii/percepţia asupra accesului la servicii şi calitatea vecinătăţii; • descrierea condiţiilor de locuire (tip de locuinţă, calitatea locuinţei etc.); • identificarea cauzelor/factorilor specifici care au condus la precarizarea condiţiilor de locuire în vecinătatea respectivă, din perspectivă dinamică (istorie a vecinătăţii respective). În cadrul fiecărei vecinătăţi au fost selectate o serie de gospodării/familii care locuiesc în condiţii precare. Nivelul gospodărie/familie a permis culegerea informaţiei specifice referitoare la: • condiţiile de locuire ale gospodăriei/familiei respective; • aprecierea subiectivă asupra condiţiilor de locuire; • factorii/evenimentele care au condus la locuirea în condiţii precare; • şansele de ieşire din situaţia actuală; • relaţia între condiţiile precare de locuire şi capitalul uman; • relaţia între condiţiile precare de locuire şi capitalul social. Considerând gospodăria/familia care locuieşte în condiţii precare ca un segment potenţial eligibil pentru diferite programe sociale, am încercat să le identificăm şi să propunem eventuale soluţii pentru elaborarea unor politici de sprijinire a celor aflaţi în situaţii de risc. Atingerea obiectivelor propuse a presupus realizarea şi instrumentarea unei metodologii complexe de analiză a fenomenului excluziunii de la locuire (alcătuirea unor instrumente pertinente de culegere a informaţiilor presupune o „operaţionalizare” a conceptelor de locuire în condiţii precare şi excludere de la locuire). O idee adiţională care a ghidat procesul de cercetare şi diagnoză a fost că, în funcţie de rezultatele obţinute după efectuarea anchetei de teren, analiza secundară a datelor va permite efectuarea de completări în vederea unei mai bune evaluări a politicilor actuale de suport pentru persoanele fără adăpost şi identificarea unor programe şi scheme funcţionale, precum şi a design-ul unor scheme generale adaptabile la nivel local şi considerate prin prisma elementelor variabile, contextuale. Studiul calitativ a pornit cu o analiză la nivel instituţional local, de unde s-au obţinut informaţii de bază referitoare la problematica locuirii pentru localitatea respectivă. La nivelul administraţiei publice locale din fiecare oraş au fost avute în 15 LOCUIREA ÎN ROMÂNIA. DREPTUL LA LOCUIRE 17 vedere ca surse de informaţie următoarele departamente: Oficiul de asistenţă socială; Serviciul de urbanism; Departamentul de relaţii cu asociaţiile de proprietari. Reprezentanţii acestor instituţii ne-au furnizat o imagine globală asupra condiţiilor de locuit care caracterizează localitatea, incluzând şi aspectele problematice referitoare la precaritatea locuirii (au fost elaborate ghiduri de interviu semi-structurate). În selecţia acestor actori instituţionali am pornit de la ideea că: – Oficiul de asistenţă socială ne poate oferi informaţii despre categorii sociale aflate în situaţie de risc (persoane care locuiesc în condiţii precare, în căutarea unei locuinţe, persoane fără adăpost, victime ale violenţei domestice, persoane evacuate din case naţionalizate). Aceste aspecte au fost abordate într-o discuţie cu asistentul social din cadrul Primăriei, pe baza ghidului de interviu. – Serviciul de urbanism ne poate furniza o istorie a dezvoltării urbane a localităţii, care va cuprinde şi problemele specifice zonei, generate de procesul de urbanizare. – Departamentul de relaţii cu asociaţiile de proprietari, care a fost înfiinţat pentru a media relaţia dintre autorităţile locale şi cetăţeni, membri în asociaţii locative, urma să ofere o perspectivă a aspectelor locuirii date de administrarea condominiilor. Din sfera serviciilor publice au fost realizate interviuri cu principalii furnizori de utilităţi publice de la nivel local: furnizori de căldură, apă, energie electrică, gaze, salubritate etc. Informaţiile obţinute se vor referi gradul de acoperire al serviciului respectiv în diferite zone ale localităţii, ca un indicator al calităţii locuirii. Aceste instanţe (departamentele din cadrul Primăriei şi serviciile de furnizare a utilităţilor publice) acoperă ca informaţie nivelul local şi zonal al analizei asupra locuirii, având în vedere faptul că informaţiile solicitate vizează, atât întreaga localitate, cât şi zonele pe care le definesc ca fiind caracterizate de condiţii precare de locuit. Tot la nivel instituţional, o altă sursă de informare luată în calcul a fost Agenţia Naţională pentru Locuinţe din Bucureşti şi filialele sale judeţene. Am pornit de la ideea că această organizaţie ne poate oferi date importante referitoare la programele de dezvoltare în domeniul locativ din localitatea respectivă şi gradul lor de adresabilitate pentru categoriile sociale vulnerabile. Atmosfera relativ ermetică a acestei instituţii nu a permis decât realizarea unui interviu în Alexandria, drept pentru care am abandonat această sursă de informaţii. O altă perspectivă asupra locuirii şi condiţiilor de locuit la nivel de localitate şi zonă a fost furnizată de reprezentanţi ai societăţii civile, cum ar fi: Federaţia Asociaţiilor de Proprietari din România (FAPR) şi Liga Habitat, organizaţii care reprezintă interesele proprietarilor de locuinţe constituiţi în asociaţii, precum şi alte ONG, focalizate pe problematica persoanelor fără adăpost sau victime ale violenţei domestice. Pe baza informaţiilor obţinute de la nivel instituţional, am căutat să identificăm, la nivel de vecinătate urbană de locuire, familii defavorizate, „excluse” în planul locuirii, cum ar fi: familii sărace din cartierele urbane (mărginaşe), familiile străzii, ADRIAN-NICOLAE DAN 16 18 persoane fără adăpost, persoane ce ocupă în mod abuziv o locuinţă sau care locuiesc ilegal, persoane care locuiesc în imobile naţionalizate şi expuse riscului evacuării, persoane care domiciliază la rude, prieteni, cunoscuţi. Am discutat cu persoane afectate de condiţii precare de locuire, precum şi cu administratorii unor asociaţii de proprietari/locatari din zona avută în focus. Astfel, datele obţinute la nivel de localitate şi zonă urbană au fost completate cu informaţii de la nivelul vecinătăţii şi gospodăriei/familiei. Considerând acest nivel al gospodăriei/familiei care locuieşte în condiţii precare ca un segment eligibil pentru diferite programe sociale, vom adăuga, astfel, la perspectiva autorităţilor asupra condiţiilor de locuire şi perspectiva beneficiarilor. Metodele folosite pentru culegerea datelor au fost interviul în profunzime, face-to-face, pe baza unor ghiduri de interviu specifice (structurate/semi-structurate), observaţia şi o serie de instrumente vizuale (hartă subiectivă a vecinătăţii, harta oraşului cu zonele precare). Anexa A1 Chestionarul cercetării Către Primăria Oraşului __________________________, Judeţul __________________________ STIMATĂ DOAMNĂ/STIMATE DOMNULE, Institutul de Cercetare a Calităţii Vieţii (ICCV) al Academiei Române împreună cu Comisia Antisărăcie şi Promovare a Incluziunii Sociale (CASPIS) realizează un studiu referitor la condiţiile precare de locuire. O componentă importantă a acestui studiu vizează persoanele fără adăpost. Acest chestionar urmează a fi completat de către toate autorităţile locale din mediul urban din România încercându-se astfel să se realizeze o primă estimare la nivel naţional a numărului de persoane fără adăpost. Rezultatele acestui studiu vor sta la baza elaborării în viitorul apropiat a unor politici şi programe sociale în domeniu. Următoarele întrebări se referă la situaţia persoanelor fără locuinţă/adăpost din România şi la o serie de condiţii proaste/precare de locuire cu care se confruntă populaţia din oraşul Dvs. Vă rugăm să aveţi amabilitatea de a completa cu maximum de acurateţe chestionarul alăturat şi să-l returnaţi completat până la data de 15 Martie 2004 la Comisia Judeţeană Antisărăcie şi Promovare a Incluziunii Sociale. De asemenea, după finalizarea studiului, la cerere, vă putem pune la dispoziţie datele la nivel naţional. Vă mulţumim. V1. Vă rugăm să estimaţi cu o cât mai mare acurateţe numărul de persoane fără adăpost din oraşul Dvs. în prezent (persoane care trăiesc în stradă, în canalizări, sub poduri, gropi de gunoi, scări de bloc etc.) ___________________ au fost evacuate din locuinţele în care stăteau din cauza: V2. În ultimii 4 ani câte familii 2001 2002 2003 2004 Neplăţii cheltuielilor de întreţinere (număr) Retrocedare casă naţionalizată (număr) Altele 17 LOCUIREA ÎN ROMÂNIA. DREPTUL LA LOCUIRE 19 V3. Dintre familiile evacuate în ultimii patru ani câte au rămas în stradă? Număr ___________ V4. Vă rugăm să precizaţi numărul de locuinţe sociale aflate în administrarea Primăriei oraşului Dvs. în momentul actual: Număr ___________ V5. Vă rugăm să precizaţi numărul de cereri de locuinţe sociale înregistrate din 1990 până în prezent în cadrul Primăriei oraşului Dvs.: Număr ___________ V6. Dintre acestea, câte au fost soluţionate până în prezent? Număr ___________ V7. Vă rugăm să precizaţi numărul de gospodării care beneficiază de ajutor de încălzire: Număr ___________ V8. Vă rugăm să precizaţi numărul de gospodării cu datorii la întreţinere pe mai mult de 3 luni: Număr ___________ V9. În oraşul Dvs. există sistem public de alimentare cu gaze naturale pentru utilizatorii casnici? 1. DA 2. NU V10. Sistemul de furnizare a căldurii în sistem centralizat în oraşul Dvs. mai funcţionează? 3. Da, funcţionează însă parţial 4. Da, în 1. Nu a existat 2. Nu mai (de ex. doar câteva zile/ săptămână; totalitate niciodată funcţionează sau doar în anumite zone) V11. Dacă nu mai funcţionează, precizaţi în ce an s-a întrerupt furnizarea căldurii: Anul __________ V12. Sistemul de furnizare a apei calde în sistem centralizat în oraşul Dvs. mai funcţionează? 3. Da, funcţionează însă parţial 4. Da, în 1. Nu a existat 2. Nu mai (de ex. doar câteva zile/ săptămână; totalitate niciodată funcţionează sau doar în anumite zone) V13. Dacă nu mai funcţionează, precizaţi în ce an s-a întrerupt furnizarea apei calde: Anul __________ V14. Vă rugăm să precizaţi numărul solicitărilor şi al locuinţelor debranşate de la sistemul centralizat de furnizare a căldurii pe motive economice 1. Numărul solicitărilor _______ 2. Numărul locuinţelor debranşate _______ V15. În localitatea dvs. există locuinţe supuse riscului: a) Inundaţiilor: 0. nu 1. da, CÂTE (cu aproximaţie): ______ b) Dărâmării în caz de cutremur 0. nu 1. da, CÂTE (cu aproximaţie): ______ c) Alunecări de teren 0. nu 1. da, CÂTE (cu aproximaţie): ______ V16. Există în oraşul Dvs. adăposturi pentru persoanele fără locuinţă? 1. Nu. 2. Da Æ Câte? _________ ADRIAN-NICOLAE DAN 18 20 V2_1 Dacă există, vă rugăm să oferiţi câteva detalii despre fiecare dintre ele: Date de Număr de Număr totalTip de adăpost Denumirea Forma de (zi/ noapte/ contact locuri ocupate de locuri în instituţiei organizare (e-mail, permanent; (public/ adăpost în adăpost telefon/ bărbaţi/ femei privat/ fax) etc.) ONG/ mixt) Persoana de contact : _____________________________________ (cine a fost responsabil cu completarea chestionarului) Date de contact (e-mail, telefon, fax) ________________________________________________ Vă rugăm să returnaţi chestionarul completat până la data de 15 Martie 2004 la Comisia Judeţeană Antisărăcie şi Promovare a Incluziunii Sociale BIBLIOGRAFIE 1. Dan Adrian-Nicolae, Dreptul la locuire, în Luana Miruna Pop, (coord.), Dicţionar de Politici Sociale, Bucureşti, Editura Expert, 2002. 2. Dan Adrian-Nicolae, Excluziunea de la locuire, în Luana Miruna Pop, (coord.), Dicţionar de Politici Sociale, Bucureşti, Editura Expert, 2002. 3. Dan Adrian-Nicolae, Accesul la locuire în România astăzi, în „Calitatea Vieţii”, Editura Academiei Române, Bucureşti, nr. 3–4/ 2003. 4. Mărginean Ioan, Politica socială, în C. Zamfir şi L. Vlăsceanu (coord.), Dicţionar de Sociologie, Bucureşti, Editura Babel, 1993. 5. Preda Marian, 2002a, Excluziunea socială, în Luana Miruna Pop, (coord.), 2002, Dicţionar de Politici Sociale, Bucureşti, Editura Expert. 6. Preda Marian, 2002b, Politica socială românească între sărăcie şi globalizare, Iaşi, Editura Polirom. 7. Zamfir Elena (coord.), Preda Marian, Dan Adrian, Surse ale excluziunii sociale în România, în „Revista de Asistenţă Socială”, nr. 2–3/2004. 8. Legea Locuinţei 114 / 1996. 9. United Nations Human Settlements Programme (UN-HABITAT) & Office Of The High Commissioner For Human Rights, Contributions to the Full and Progressive Realization of the Human Right to Adequate Housing, 31 May 2004. 